Source: http://docplayer.fi/14382011-Pohjois-kymenlaakson-ilmanlaadun-kehitys-vuosina-2006-2010-seka-esitys-ilmanlaadun-seurannaksi-vuosille-2012-2016.html
Timestamp: 2018-12-19 08:26:49+00:00
Document Index: 5650753

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Pohjois-Kymenlaakson ilmanlaadun kehitys vuosina sekä esitys ilmanlaadun seurannaksi vuosille - PDF
Pohjois-Kymenlaakson ilmanlaadun kehitys vuosina sekä esitys ilmanlaadun seurannaksi vuosille
Download "Pohjois-Kymenlaakson ilmanlaadun kehitys vuosina 2006-2010 sekä esitys ilmanlaadun seurannaksi vuosille 2012-2016"
1 Pohjois-Kymenlaakson ilmanlaadun kehitys vuosina sekä esitys ilmanlaadun seurannaksi vuosille JPP Kalibrointi Ky 2011
2 Pohjois-Kymenlaakson ilmanlaadun kehitys vuosina sekä esitys ilmanlaadun seurannaksi vuosille Erkki Pärjälä Juha Pulkkinen JPP Kalibrointi Ky 2011
3 POHJOIS-KYMENLAAKSON ILMANLAADUN KEHITYS VUOSINA SEKÄ ESITYS ILMANLAADUN SEURANNAKSI VUOSILLE TIIVISTELMÄ Tähän julkaisuun on koottu yhteenveto Pohjois-Kymenlaakson ilmanlaadun mittaustuloksista ja päästökehityksestä vuosilta Tulosten pohjalta on tehty esitys ilmanlaadun seurannasta vuosille Vuosina Pohjois-Kymenlaaksossa jatkuvatoimisia ilmanlaadun mittauksia on tehty Kouvolan keskustassa Käsityöläiskadulla, Kuusankoskella Urheilukentäntiellä ja Kuusankosken Mäkikylässä. Mitattavia epäpuhtauksia ovat olleet typen oksidit, pelkistyneet rikkiyhdisteet ja hengitettävät hiukkaset. Typpidioksidin vuosikeskiarvot Kouvolan keskustassa ovat olleet vuosina vajaa puolet raja-arvosta 40 ug/m 3. Myös tuntiraja-arvo 200 ug/m 3 alittuu selvästi. Typen oksidien pitoisuustaso Kouvolassa alittaa nykyisellään myös kasvillisuusvaurioiden arviointiin annetun kriittisen tason 30 ug/m 3 vuosikeskiarvona. Typpidioksidin pitoisuudet eivät myöskään ole vuosina ylittäneet kansallisia tunti- ja vuorokausiohjearvoja. Kouvolan keskustassa mitatut typpidioksidipitoisuudet ovat valtaosin peräisin tieliikenteestä, mikä näkyy pitoisuuksien viikko- ja vuorokausivaihtelussa. Korkeimpia pitoisuuksia on mitattu talvella sekä keväällä ja syksyllä aamuliikenteen aikaan klo 7-8. Hengitettävien hiukkasten vuosikeskiarvot ovat vuosina ovat olleet pääosin noin 1/3 raja-arvosta 40 ug/m 3. Sen sijaan hengitettävien hiukkasten vuorokausiarvot ovat Kouvolan keskustassa vuotta 2010 lukuun ottamatta ylittäneet raja-arvotason 50 ug/m 3. Ylityksiä on mitattu myös Kuusankosken Mäkikylässä. Virallisesti hengitettävien hiukkasten raja-arvo ei kuitenkaan ole ylittynyt millään mittausasemalla, kun otetaan huomioon ilmanlaatuasetuksen mukainen sallittujen ylitysten määrä 35 kpl/vuosi. Hengitettävien hiukkasten vuorokausiarvot ovat Kuusankosken keskustassa jääneet maaliskuuta 2007 lukuun ottamatta myös alle kansallisen ohjearvotason 70 ug/m 3. Myöskään Kuusankosken Mäkikylässä ohjearvoylityksiä ei ole mitattu kahta yksittäistä kuukautta lukuun ottamatta. Kouvolan keskustassa ja vähäisemmässä määrin myös Kuusankosken Mäkikylässä hengitettävien hiukkasten viikko- ja vuorokausijakaumissa havaitaan tieliikenteen vaikutukset. Pitoisuushuiput ajoittuvat aamuliikenteen aikaan klo 7-9. Selvästi korkeimmat hengitettävien hiukkasten pitoisuudet Kouvolan keskustassa on vuosittain mitattu maalis-huhtikuussa ns. katupölykauden aikana. Pelkistyneiden rikkiyhdisteiden pitoisuudet ovat vuosina alittaneet hyvin selvästi ohjearvotason 10 ug/m 3. Pelkistyneiden rikkiyhdisteiden vuosikeskiarvo on hieman laskenut tarkastelujakson aikana. Mitatuissa pitoisuuksissa ei havaittu mitään selvää viikko- tai vuorokausivaihtelua.
4 Jossain määrin korkeampia pitoisuuksia on mitattu keväällä, kesällä ja alkusyksystä. Tämä voi johtua paikallisista leviämisolosuhteista. Vuosina Kouvolassa on mitattu kampanjaluonteisesti bentseenipitoisuuksia kuudella alueella. Pitoisuustasot ovat jääneet hyvin selvästi alle raja-arvotason 5 ug/m 3. Ilmanlaatuindeksillä kuvattuna Kouvolan keskustan ilmanlaatu on luokittunut hyväksi keskimäärin 84 % ajasta vuosina Huono tai erittäin huono ilmanlaatu on ollut alle 1 % ajasta. Ilmanlaatuindeksillä kuvattuna Kouvolan keskustan ilmanlaatu on hieman parantunut vuodesta 2006 vuoteen Eniten Kouvolan keskustan ilmanlaatuun vaikuttaa tieliikenne. Huonoimmillaan ilmanlaatu on maalis-huhtikuussa katupölyn vuoksi. Kuusankosken Mäkikylässä ilmanlaatu ilmanlaatuindeksillä kuvattuna on ollut hyvä lähes koko ajan vuosina Typen oksidien ja hiukkasten päästöt alueella eivät ole merkittävästi muuttuneet vuosina Tärkeimmät pistemäiset päästölähteet ovat UPM-Kymmene Oyj:n Kymin tehtaat Kuusankoskella ja Kymin Voima Oy:n voimalaitos. Tieliikenteen ja erilaisten hajapäästöjen osuus kokonaispäästöistä on kuitenkin merkittävä erityisesti hiukkaspäästöissä. Pelkistyneiden rikkiyhdisteiden päästöt ovat alentuneet lähes puoleen vuodesta 2006 vuoteen Pelkistyneiden rikkiyhdisteiden päästöjä alueella nykyisellään aiheuttaa lähinnä vain UPM-Kymmene Oyj:n Kymin tehtaat Kuusankoskella. Selvityksessä arvioitiin ilmanlaadun mittaustarvetta alueella mm. ilmanlaatuasetuksen mukaisten arviointikynnysten avulla. Niiden mukaan alueella ei olisi tarvetta typpidioksidin jatkuvatoimisiin mittauksiin. Sen sijaan hengittävien hiukkasten mittaukset etenkin Kouvolan keskustassa ovat tarpeen. Vuosien tulosten perusteella bentseenimittauksiin alueella ei olisi tarvetta. Ilmanlaadun mittaustarvetta arvioitiin lisäksi myös laajemmin alueellisesta ja paikallisista lähtökohdista. Näistä lähtökohdista on päädytty esittämään, että Kouvolan keskustassa on tarpeen jatkaa typen oksidien ja hengitettävien hiukkasten jatkuvatoimisia mittauksia. Myös pelkistyneiden rikkiyhdisteiden mittausta Kuusankoskella on toistaiseksi perusteltua jatkaa, vaikka pitoisuudet ovatkin viime vuosina olleet alhaisia. Hengitettävien hiukkasten mittaus Kuusankosken Mäkikylässä esitetään lopetettavaksi. Tästä vapautuvaa mittauskalustoa voitaisiin käyttää pienhiukkasten mittaukseen Kouvolan keskustassa 2-3 vuoden ajan. Hengitettävien hiukkasten kampanjaluonteisia mittauksia suositellaan tehtäväksi tulevina vuosina Kuusankosken, Myllykosken ja Inkeroisen keskusta-alueilla. Bentseenimittauksia lähinnä omakotialueilla, joilla on paljon pienpolttoa, on syytä jatkaa kampanjaluonteisina esim. vuonna 2015.
5 SISÄLLYSLUETTELO Esipuhe 1 Ilman epäpuhtauksien terveys- ja ympäristövaikutukset Yleistä Rikkidioksidi (SO 2 ) Typenoksidit (NO ja NO 2 ) Otsoni (O 3 ) Hiilimonoksidi (CO) Pelkistyneet rikkiyhdisteet (TRS) Hiukkaset (TSP, PM 10 ja PM 2,5 ) Metallit Bentseeni (C 6 H 6 ) Polyaromaattiset hiilivedyt (PAH) Ilmanlaatunormit Suomessa Ohjearvot Raja-arvot ja kriittiset tasot Tiedotus- ja varoituskynnykset Tavoitearvot ja altistumisen vähentämistavoitteet Arviointikynnykset Ilmanlaadun mittaukset Pohjois-Kymenlaaksossa Ilmanlaadun kehitys Yleistä Typpidioksidi (NO 2 ) Hengitettävät hiukkaset (PM 10 ) Pelkistyneet rikkiyhdisteet (TRS) Bentseeni (C 6 H 6 ) Ilmanlaatuindeksi Päästöjen kehitys Pohjois-Kymenlaaksossa Yleistä Päästöt Kouvolassa Päästöt Iitissä Ilmanlaadun seurantatarve Pohjois-Kymenlaakossa Yleistä Mittaustulokset suhteessa arviointikynnyksiin Yleistä Typpidioksidi ja typen oksidit Hengitettävät hiukkaset (PM 10 ) Bentseeni Ilmanlaadun seurantatarve kansallisista lähtökohdista Ilmanlaadun seurantarve paikallisista lähtökohdista Esitys Pohjois-Kymenlaakson ilmanlaadun seurannaksi vuosille Käytetty aineisto...58
6 TILASTO-OSA Pohjois-Kymenlaakson ilmanlaadun mittauksien tunnusluvut vuosilta Kouvolan keskustan ja Kuusankosken Mäkikylän ilmanlaatuindeksit vuosilta Päästöt Kouvolassa vuosina Päästöt Iitissä vuosina
7 Esipuhe Pohjois-Kymenlaaksossa nykyisenkaltaiset säännölliset ilmanlaadun mittaukset on aloitettu vuonna Kouvolan keskustan ilmanlaadun seurannan ohella mittaukset 1990-luvulla aina 2000-luvun puoliväliin saakka keskittyivät pitkälti selluteollisuuden vaikutusten seurantaan Kuusankoskella ja Anjalankoskella. Mitattavat epäpuhtaudet ovat olleet ensisijaisesti rikkidioksidi (SO 2 ), haisevat rikkiyhdisteet (TRS), typen oksidit (NO/NO 2 ) ja kokonaisleijuma (TSP). Hengitettäviä hiukkasia (PM 10 ) on mitattu Kouvolan keskustassa luvun puolivälissä mm. selluteollisuuden vaikutusten seurantaan liittyneitä rikkidioksidin, haisevien rikkiyhdisteiden ja typen oksidien mittauksia alueella on lopetettu. Pohjois-Kymenlaakson nykyinen ilmanlaadun mittausverkosto on muotoutunut vuosina Vuosina Kouvolassa on mitattu Ilmatieteen laitoksen toimesta aromaattisten hiilivetyjen (VOC) ja ETBE:n (etyyli-tert-butyylieetteri) pitoisuuksia Kouvolan keskusta-alueella ja Myllykoskella. Vuonna 2009 Kouvolan ja Iitin alueelle on tehty alueelliset leviämismallilaskelmat typen oksideille ja hiukkasille. Laskelmat ovat kattaneet energiantuotannon, teollisuuden ja autoliikenteen päästöt. Tähän yhteenvetoon on koottu tulokset Pohjois-Kymenlaakson ilmanlaadun mittauksista vuosilta eli ajankohdalta, jolloin käytössä on ollut nykyinen mittausverkostoa, sekä päästötiedot vastaavalta ajalta. Mittaustulosten, päästötietojen ja leviämismallilaskelmien tulosten perusteella on koottu ilmanlaatuasetuksen mukainen esitys ilmanlaadun seurantatarpeesta vuosille Arvioinnissa on otettu huomioon myös Euroopan parlamentin ja neuvoston direktiivi 2008/50/EY ilmanlaadusta ja sen parantamisesta, joka tuli voimaan Suomen kansallisessa lainsäädännössä vuonna 2011 asetuksena ilmanlaadusta (38/2011). Työ on tehty JPP Kalibrointi Ky:ssä. Yhteenvedon ja seurantasuunnitelman on laatinut FM Erkki Pärjälä. Työhön, mm. mittaustulosten käsittelyyn, on osallistunut myös Ins. (AMK) Juha Pulkkinen. Esitetyistä johtopäätöksistä ja suosituksista vastaavat tekijät.
8 1 1. Ilman epäpuhtauksien terveys- ja ympäristövaikutukset 1.1 Yleistä Ilman epäpuhtauksia ovat ihmisen toiminnasta tai luonnosta peräisin olevia hiukkasia ja kaasumaisia aineita. Kaupunkiympäristössä epäpuhtauksia muodostuu muun muassa liikenteen, energiantuotannon, teollisuuden sekä pienpolton seurauksena. Päästöt voivat levitä ilmamassojen mukana laajoillekin alueille ja Kaakkois-Suomessakin mitataan mm. Keski-Euroopasta ja Venäjältä kaukokulkeutuvia epäpuhtauksia (mm. otsoni ja pienhiukkaset). Epäpuhtauksien haitalliset vaikutukset voivat siis olla paikallisia, alueellisia tai maailmanlaajuisia. Epäpuhtaudet voivat poistua ilmasta kuiva- ja märkälaskeumana tai ne voivat reagoida muiden ilmassa olevien aineiden kanssa muodostaen uusia yhdisteitä. Ilman epäpuhtaudet voivat aiheuttaa sekä terveys- että muita ympäristövaikutuksia. Terveyshaittojen laajuuteen vaikuttaa altistumisen taso, eli kuinka paljon ilmassa epäpuhtauksia on ja kuinka kauan niille altistutaan. Altistuminen on suurempaa tyypillisesti erityisesti kaupunkien keskustoissa ja vilkkaasti liikennöityjen teiden ja merkittävien teollisuuslaitosten läheisyydessä, mutta myös asuinalueilla esimerkiksi puun pienpoltto saattaa aiheuttaa merkittävää altistumista ilmansaasteille. Terveyshaittojen vakavuuteen vaikuttaa myös ihmisten yksilöllinen herkkyys. Erityisen herkkiä ilmansaasteiden vaikutuksille ovat erityisesti astmaatikot, sydän- tai hengityselinsairauksia sairastavat, vanhukset sekä lapset. Pakkanen ja helteet saattavat lisätä terveyshaittoja myös muissa väestöryhmissä sekä pahentaa herkkien väestöryhmien oireita. Ilmansaasteet vaikuttavat myös luonnonympäristöön. Merkittävimpiä ympäristövaikutuksia ovat vesistöjen ja maaperän happamoituminen, rehevöityminen sekä metsäkasvillisuudessa ja viljelykasveissa ilmenevät kasvivauriot sekä ympäristön likaantuminen. 1.2 Rikkidioksidi (SO 2 ) Rikkidioksidin merkittävimmät päästölähteet Suomessa ovat energiantuotanto ja selluteollisuus. Rikkidioksidipäästöt ovat vähentyneet merkittävästi viimeisten vuosikymmenten aikana muun muassa vähärikkisten polttoaineiden käytön seurauksena. Kohonneita rikkidioksidipitoisuuksia esiintyy nykyään lähinnä vain teollisuuden häiriötilanteiden yhteydessä. Pohjois- Kymenlaaksossa rikkidioksidipäästöt ovat merkittävästi pienentyneet selluteollisuuden vähenemisen myötä ja 2000-luvuilla. Rikkidioksidi ärsyttää ylähengitysteitä ja suuria keuhkoputkia. Tyypillisiä oireita ovat yskä, hengenahdistus ja keuhkoputkien supistus. Rikkidioksidi lisää
9 2 hengitystietulehduksia sekä astmaatikkojen kohtauksia. Pakkanen ja muut hengitysteitä ärsyttävät epäpuhtaudet, kuten hiukkaset, lisäävät rikkidioksidin aiheuttamia oireita. Rikkidioksidi reagoi ulkoilmassa muuttuen sulfaateiksi ja rikkihapoksi, jotka happamoittavat maaperää ja vesistöjä kuiva- ja märkälaskeumana. Maaperän happamoituminen lisää ravinteiden huuhtoutumista ja vesistöissä happamoituminen voi vaikuttaa kasvi- ja eläinlajistoon. Rikkidioksidi voi vaurioittaa kasvien lehtiä ja neulasia. 1.3 Typenoksidit (NO ja NO 2 ) Typenoksideilla (NO x ) tarkoitetaan typpimonoksidia (NO) ja typpidioksidia (NO 2 ). Typenoksideja muodostuu palamisprosesseissa ja suurimpia päästölähteitä ovat tieliikenne ja energiantuotanto. Suurimmillaan pitoisuudet ovat vilkkaasti liikennöidyissä ympäristöissä ruuhka-aikoina ja erityisesti pakkasilmalla talvella ja keväällä. Typpimonoksidin osuus NO x -päästöissä on yleensä suurempi, mutta se hapettuu ilmassa nopeasti typpidioksidiksi. Typpidioksidi on terveysvaikutuksiltaan typpimonoksidia haitallisempi. Se on hengitysteitä ärsyttävä kaasu, joka lisää hengityselinoireita erityisesti lapsilla ja astmaatikoilla. Typpidioksidi vahvistaa myös muiden ärsykkeiden, kuten kylmän ilman ja allergeenien, vaikutusta. Typenoksidit aiheuttavat kasvillisuusvaurioita vaikuttaen kasvien lehtiin ja neulasiin. Ne vaikuttavat myös vesistöjen ja maaperän happamoitumiseen ja rehevöitymiseen. Typenoksidit ovat reaktiivisia kaasuja, jotka osallistuvat alailmakehän otsonin muodostumiseen ja vaikuttavat sitä kautta myös ilmastonmuutokseen. 1.4 Otsoni (O 3 ) Otsonin (O 3 ) vaikutus riippuu sen esiintymiskorkeudesta ilmakehässä. Yläilmakehässä sijaitseva otsoni suojaa maapalloa haitalliselta UV-säteilyltä, kun taas alailmakehässä otsoni on haitallinen ilmansaaste. Alailmakehän otsonia ei ole päästöissä suoraan, vaan sitä muodostuu ilmassa auringonsäteilyn vaikutuksesta hiilivetyjen ja typenoksidien kemiallisissa reaktioissa. Suurimmillaan otsonin pitoisuus Suomessa on keväällä ja alkukesästä aurinkoisella säällä. Otsonipitoisuutta lisää Suomessa kaukokulkeutuminen, joten paikallisilla toimilla ei otsonipitoisuuteen voida juuri vaikuttaa. Otsonia on vähemmän kaupunkikeskuksissa kuin maaseutuympäristössä, sillä sitä kuluu reaktioissa muiden ilmansaasteiden, lähinnä typpimonoksidin kanssa. Eli mitä enemmän typenoksideja ilmassa on, sitä enemmän otsonia kuluu pois. Samalla kuitenkin muodostuu muita
10 3 ilmansaasteita. Otsonilla onkin suuri merkitys etenkin typpidioksidin syntymisessä. Otsoni aiheuttaa limakalvojen ärsytystä ja voi lisätä hengityselinsairaiden yskää tai hengenahdistusta. Oireita esiintyy yleensä suurissa pitoisuuksissa. Otsonin arvioidaan nykyisin olevan pienhiukkasten jälkeen tärkein terveyshaittoja aiheuttava ilmansaaste Suomessa. Otsonilla on merkittäviä ympäristövaikutuksia. Se aiheuttaa kasvivaurioita ja lisää kasvien altistumista muille vaurioille kuten tuhohyönteisille. Se voi haitata metsän kasvua sekä lisätä viljelysten satotappioita. 1.5 Hiilimonoksidi (CO) Hiilimonoksidia eli häkää muodostuu epätäydellisessä palamisessa. Ulkoilman hiilimonoksidi on pääosin peräisin tieliikenteen pakokaasuista, mutta päästöjä syntyy myös muussa epätäydellisessä palamisessa. Ulkoilman hiilimonoksidipitoisuudet ovat pienentyneet huomattavasti polttoaineiden, moottoreiden sekä pakokaasujen puhdistuksen kehittymisen myötä. Hiilimonoksidi on myrkyllistä, sillä se aiheuttaa hapenpuutetta sitoutuessaan veren hemoglobiiniin. Hiilimonoksidille ovat erityisen herkkiä hengityselinsairaat, sydän- ja verisuonitauteja potevat sekä vanhukset, raskaana olevat ja vastasyntyneet. Hiilimonoksidi aiheuttaa keskittymisvaikeuksia, päänsärkyä ja pahoinvointia. Hiilimonoksidi on pitkäaikainen kaasu. Hiilimonoksidilla on vaikutuksia myös ilmastonmuutokseen, sillä se estää metaanin hapettumista. 1.6 Pelkistyneet rikkiyhdisteet (TRS) Pelkistyneiden, haisevien rikkiyhdisteiden (TRS) tärkeimmät päästölähteet ovat teollisuus, öljynjalostus sekä jätteenkäsittely. Etenkin selluteollisuus aiheuttaa Suomessa haisevien rikkiyhdisteiden päästöjä. Pohjois- Kymenlaaksossa merkittävimmät haisevien rikkiyhdisteiden päästölähteet ovat UPM-Kymmene Oyj:n Kymin tehtaat. Pelkistyneiden rikkiyhdisteiden päästöt ovat Pohjois-Kymenlaaksossa vähentyneet, mutta useat pelkistyneet rikkiyhdisteet haisevat pahalle jo hyvin pieninä pitoisuuksina ja alentavat siten viihtyisyyttä. Niiden vaikutusalue on usein paikallinen päästölähteiden ympäristössä ja korkeita pitoisuuksia esiintyy hyvin lyhytaikaisestikin. Viihtyvyyden alenemisen lisäksi pelkistyneet rikkiyhdisteet voivat aiheuttaa suoranaisia terveyshaittoja. Yleisimpiä oireita ovat silmien, nenän ja kurkun ärsytysoireet, hengenahdistus sekä päänsärky ja pahoinvointi.
11 4 1.7 Hiukkaset (TSP, PM 10 ja PM 2,5 ) Ilmassa on aina hiukkasia. Niiden haitallisuuteen vaikuttavat muun muassa niiden koko ja kemiallinen koostumus, jotka vaihtelevat suuresti. Hiukkasiin on usein sitoutunut erilaisia haitallisia yhdisteitä kuten hiilivetyjä ja raskasmetalleja. Hiukkaset luokitellaan kokonsa mukaan. Kokonaisleijumalla (TSP= Total Suspended Particles) tarkoitetaan pölyä, joka muodostuu hiukkasista joiden halkaisija on <30 µm. Suurin osa tällaisista hiukkasista on kooltaan niin suuria, että ne vaikuttavat lähinnä viihtyisyyteen lisäämällä likaantumista. Ne jäävät ylähengitysteihin ja poistuvat elimistöstä melko tehokkaasti. Ne voivat kuitenkin vahingoittaa kasveja tukkimalla ilmarakoja ja varjostamalla, mikä heikentää fotosynteesiä. Alle 10 µm:n kokoisia hiukkasia kutsutaan hengitettäviksi hiukkasiksi. Niistä käytetään lyhennettä PM 10 (PM= Particle Matter). Ne pääsevät kulkeutumaan hengitettäessä alempiin hengityselimiin kuten henkitorveen ja keuhkoputkiin. Alle 2,5 µm:n pienhiukkaset tunkeutuvat keuhkorakkuloihin asti. Niitä kutsutaan pienhiukkasiksi, PM 2,5. Ilman hiukkaset voivat olla peräisin sekä suorista että epäsuorista päästöistä. Suorien päästöjen lähteitä ovat energiantuotannon ja teollisuuden prosessit, autojen pakokaasut sekä puun pienpoltto. Nämä päästöt sisältävät pääasiassa pieniä hiukkasia. Osa hiukkasista voi muodostua myös ilmakehässä kaasumaisista yhdisteistä. Taajamien ulkoilman hiukkaset ovat osaksi peräisin epäsuorista lähteistä kuten liikenteen ja tuulen nostattamasta katupölystä ja maaperän eroosiosta. Suomalaisissa taajamissa hiukkasten pitoisuudet ovatkin suurimmillaan keväisin, kun jauhautunutta katuhiekkaa ja nastojen rouhimaa tieainesta nousee ilmaan. Pienhiukkasten pitoisuuksiin voi olla suuri vaikutus myös kaukokulkeumalla mm. laajojen metsäpalojen yhteydessä. Hiukkaset, erityisesti pienhiukkaset, ovat nykytietämyksen perusteella Suomessa tärkein terveyshaittoja aiheuttava ilman epäpuhtaus. Hiukkasten aiheuttamille terveyshaitoille ovat erityisen herkkiä lapset, vanhukset sekä astmaa, pitkäaikaista keuhkoputkentulehdusta tai sydäntauteja sairastavat. Kohonneet hiukkaspitoisuudet aiheuttavat astmakohtauksia, keuhkojen toimintakyvyn heikkenemistä, hengitystietulehduksia sekä sydämen toiminnan häiriöitä. Myös kuolleisuus ja sairaalahoitojen määrä voivat lisääntyä hiukkaspitoisuuksien kohotessa. 1.8 Metallit Ilmassa on lähinnä erilaisiin hiukkasiin sitoutuneena erilaisia alkuaineita. Lähinnä terveysvaikutusten vuoksi suurimman mielenkiinnon kohteena ovat olleet arseeni (As) sekä ns. raskasmetalleista lyijy (Pb), kadmium (Cd) ja
12 5 nikkeli (Ni). Tärkeimpiä metallien päästölähteitä ovat energiantuotanto (lähinnä kivihiilen, turpeen ja raskaan öljyn poltto) sekä tieliikenne. Paikallisia merkittäviä metallipäästölähteitä ovat eräät metalliteollisuuden laitokset. Merkittävä osa metallikuormituksesta Suomeen tulee kaukokulkeumana. Ilmassa olevilla alkuaineilla voi periaatteessa olla hyvin erilaisia terveysvaikutuksia. Eräitä metalliteollisuuden paikkakuntia lukuun ottamatta haitallisimpien metallien ja arseenin pitoisuudet Suomessa ovat alhaisia. 1.9 Bentseeni (C 6 H 6 ) Bentseeni on haihtuva orgaaninen yhdiste (VOC= Volatile Organic Compounds), joilla tarkoitetaan orgaanisia yhdisteitä, jotka voivat tuottaa ilmassa hapettimia reagoidessaan typenoksidien kanssa. Bentseeni on väritön ja kirkas neste, joka korkean höyrynpaineen vuoksi esiintyy ulkoilman lämpötiloissa kaasuna, kuten muutkin VOC-yhdisteet. Bentseeni on raakaöljyn ainesosa, joten myös bensiini sisältää bentseeniä. Moottoriajoneuvot ovatkin bentseenin suurimpia päästölähteitä, mutta myös bensiinin käsittelyssä ja varastoinnissa muodostuu päästöjä, koska se on haihtuva yhdiste. Bentseeniä muodostuu myös erityisesti epätäydellisen palamisen sivutuotteena mm. puun pienpoltossa. Ihminen voi altistua bentseenille ilman kautta, mutta myös ruoka ja juomavesi saattaa sisältää bentseeniä. Korkeille bentseenipitoisuuksille altistumisen on havaittu lisäävän syöpäriskiä sekä heikentävän immuunijärjestelmää Polyaromaattiset hiilivedyt (PAH) Monirenkaiset aromaattiset hiilivedyt eli PAH -yhdisteet ovat orgaanisia yhdisteitä, jotka muodostuvat vähintään kahdesta toisiinsa yhdistyneestä kokonaan hiilestä ja vedystä koostuvasta aromaattisesta renkaasta. PAH - yhdisteiden fysikaalis-kemialliset ominaisuudet vaihtelevat huomattavasti, mutta osa PAH -yhdisteistä on helposti haihtuvia. Ne vapautuvat ilmaan ja kulkeutuvat ilmakehässä pitkiä matkoja. PAH -yhdisteet esiintyvät joko kaasumaisessa olomuodossa tai sitoutuneina ilmassa oleviin, aerodynaamiselta halkaisijaltaan 1 2 μm:n kokoisiin hiukkasiin. PAH - yhdisteet, jotka sisältävät viisi rengasta tai enemmän havaitaan lähinnä hiukkasiin sitoutuneina, kun taas kaksi tai kolme rengasta sisältävät ovat lähes ainoastaan kaasumaisessa olomuodossa. Vaihtelevuudet olomuodossa liittyvät pääasiassa neljä rengasta sisältäviin PAH -yhdisteisiin, kuten fluoranteeniin, pyreeniin, bentso(a)antraseeniin ja kryseeniin. Polyaromaattisia hiilivetyjä muodostuu kaikessa palamisessa, erityisesti jos palaminen on epätäydellistä. PAH-yhdisteiden tärkeimpiä päästölähteitä Suomessa ovat tieliikenne ja puun pienpoltto.
13 6 PAH -yhdisteet ovat karsinogeenisiä ja lisäävät erityisesti keuhkosyöpään sairastumisen riskiä. PAH -yhdisteiden aiheuttaman syöpäriskin merkkiaineena käytetään bentso(a)pyreeniä. Bentso(a)pyreeni esiintyy hiukkasiin sitoutuneena ja sen pitoisuudet ja vuodenaikaisvaihtelu kuvaavat hyvin kaikkien PAH -yhdisteiden pitoisuuksia. 2. Ilmanlaatunormit Suomessa 2.1 Ohjearvot Valtioneuvoston päätöksessä (480/1996) on annettu kansalliset ohjearvot ilman epäpuhtauksien pitoisuuksille terveydellisen haitan ehkäisemiseksi. Ohjearvot on annettu rikkidioksidille, typpidioksidille, hiilimonoksidille, haiseville rikkiyhdisteille, hengitettäville hiukkasille sekä kokonaisleijumalle (Taulukko 1). Ohjearvot ovat pitoisuuksia, joiden alittaminen on tavoitteena. Ne on tarkoitettu ohjaamaan viranomaisia ja niitä sovelletaan muun muassa maankäytön ja liikenteen suunnittelussa, rakentamisen ohjakusessa ja ympäristölupien käsittelyssä. Ohjearvoilla on tilastollinen määritelmä ja jotkut niistä sallivat tietyn määrän ylityksiä, ennen kuin ne virallisesti tulkitaan ylittyvän. Taulukko 1. Ilmanlaadun ohjearvot (vnp 480/1996) Yhdiste Aika Ohjearvo µg/m 3 Tilastollinen määrittely Rikkidioksidi, SO 2 vuorokausi 80 kuukauden toiseksi suurin vuorokausiarvo tunti 250 kuukauden tuntiarvojen 99. prosenttipiste Typpidioksidi, NO 2 vuorokausi 70 kuukauden toiseksi suurin vuorokausiarvo tunti 150 kuukauden tuntiarvojen 99. prosenttipiste Hiilimonoksidi, CO 8 tuntia 8 mg/m 3 kuukauden korkein tuntiarvojen liukuva 8 tunnin keskiarvo tunti 20 mg/m 3 kuukauden korkein tuntiarvo Haisevat rikkiyhdisteet, TRS vuorokausi 10 kuukauden toiseksi suurin vuorokausiarvo Hengitettävät hiukkaset, PM 10 vuorokausi 70 kuukauden toiseksi suurin vuorokausiarvo Kokonaisleijuma, TSP vuosi 50 vuosikeskiarvo vuorokausi 120 vuoden vuorokausiarvojen 98. prosenttipiste 2.2 Raja-arvot ja kriittiset tasot Ilmanlaadun epäpuhtauksille on annettu valtioneuvoston asetuksessa (38/2011) raja-arvot, jotka määrittelevät ilman epäpuhtauksien suurimmat hyväksyttävät pitoisuudet ja jotka on alitettava määräajassa (Taulukko 2). Terveydellisten haittojen ehkäisemiseksi annetut raja-arvot on säädetty rikkidioksidin, typpidioksidin, hiilimonoksidin, hengitettävien hiukkasten, pienhiukkasten, bentseenin ja lyijyn pitoisuuksille. Raja-arvot ovat voimassa
14 7 koko EU:n alueella. Kun raja-arvo on alitettu, sitä ei enää saa ylittää. Jos rajaarvo ylittyy, on kunnan välittömästi toimeenpantava suunnitelmia ja ohjelmia, joilla pitoisuuksia pienennetään ja raja-arvojen ylittyminen estetään. Suunnitelmista ja ohjelmista on myös tiedotettava alueen asukkaille. Osalla raja-arvoista on tilastollinen määritelmä, joka sallii tietyn määrän ylityksiä vuosittain. Rikkidioksidin vuosikeskiarvolle ja talvikauden keskiarvolle, samoin kuin typenoksidien (NO+NO 2 ) vuosikeskiarvolle on annettu kasvillisuuden ja ekosysteemien suojelemiseksi kriittiset tasot, joita ei saa ylittää. Niitä ei sellaisenaan suoraan sovelleta taajama-alueilla. Taulukko 2. Ilmanlaadun raja-arvot ja kriittiset tasot (vna 38/2011) Sallitut ylitykset Yhdiste Aika Raja-arvo µg/m 3 vuodessa (kpl) Saavutettava viimeistään Rikkidioksidi, SO 2 vuosi ja talvi 20 * vuorokausi tunti Typpidioksidi, NO 2 vuosi tunti Typenoksidit, NO+NO 2 vuosi 30 * Hiilimonoksidi, CO 8 tuntia Hengitettävät hiukkaset, PM 10 vuosi vuorokausi Pienhiukkaset, PM 2,5 vuosi Bentseeni, C 6 H 6 vuosi Lyijy, Pb vuosi 0, * = kriittinen taso 2.3 Tiedotus- ja varoituskynnykset Ilmanlaadun tiedotus- ja varoituskynnykset on säädetty valtioneuvoston asetuksella ilmanlaadusta (38/2011) ja ne määrittelevät tason, jonka ylittyessä väestöä on tiedotettava tai varoitettava (Taulukko 3). Tiedotuskynnys on annettu otsonille ja se ilmaisee tason, jota suuremmat pitoisuudet voivat aiheuttaa vaaraa erityisesti herkille väestöryhmille. Varoituskynnys kuvaa tasoa, jonka ylittyminen vaarantaa väestön terveyden lyhytaikaisenkin altistumisen seurauksena. Varoituskynnykset on annettu rikkidioksidille, typpidioksidille ja otsonille.
15 Taulukko 3. Väestön tiedotus- ja varoituskynnysarvot (vna 38/2011) 8 Yhdiste Aika Tiedotuskynnys µg/m 3 Varoituskynnys µg/m 3 Rikkidioksidi, SO 2 kolme peräkkäistä tuntia Typpidioksidi, NO 2 kolme peräkkäistä tuntia Otsoni, O 3 tunti Tavoitearvot ja altistumisen vähentämistavoitteet Alailmakehän otsonille on annettu valtioneuvoston asetuksella ilmanlaadusta (38/2011) tavoitearvot (Taulukko 4). Tavoitearvot määräävät tason, joka pyritään alittamaan pitkällä aikavälillä. Niiden tavoitteena on sekä terveyshaittojen ehkäiseminen että kasvillisuuden suojeleminen (AOT40-arvo). Taulukko 4. Tavoitearvot alailmakehän otsonille (vna 38/2011) Yhdiste Aika Tavoitearvo Sallitut ylitykset Voimassa Otsoni, O 3 Otsoni, AOT40 8 tunnin liukuva keskiarvo (kolmen vuoden keskiarvona) 120 µg/m3 25 päivänä vuodessa alkaen 8 tunnin liukuva keskiarvo (pitkän aikavälin tavoite) 120 µg/m3 - kesä (viiden vuoden keskiarvona) µg/m3 h alkaen kesä (pitkän aikavälin tavoite) 6000 µg/m3 h - Myös ilmassa olevalle arseenille, kadmiumille, nikkelille ja polyaromaattisille hiilivedyille (PAH-yhdisteet) on annettu tavoitearvot valtioneuvoston asetuksella 164/2007 (Taulukko 5). Näiden yhdisteiden pitoisuudet määritetään hengitettävien hiukkasten massapitoisuudesta. PAH-yhdisteiden merkkiyhdisteenä käytetään bentso(a)pyreeniä. Taulukko 5. Tavoitearvot arseenille, kadmiumille, nikkelille ja PAH-yhdisteille (vna 164/2007) Yhdiste Aika Tavoitearvo ng/m 3 Voimassa Arseeni, As vuosi Kadmium, Cd vuosi Nikkeli, Ni vuosi Bentso(a)pyreeni vuosi
16 9 Ilmanlaatuasetuksessa (38/2011) on asetettu altistumisen pitoisuuskatto ja altistumisen vähennystavoite ilman pienhiukkasille. Altistuskatolla ja altistumisen vähennystavoitteella pyritään vähentämään ihmisten altistumista korkeille pienhiukkaspitoisuuksille. Pienhiukkasten altistumisen vähennystavoite on vuosille laskennallisesti määriteltävä prosentuaalinen (%) tavoite vähentää pienhiukkasten vuosikeskiarvoa. Altistumisen vähentämistavoite lasketaan keskimääräisen altistumisindikaattorin (x ug/m 3 ) avulla kaupunkitausta-alueella vuosina mitattavista pitoisuuksista. Jos pienhiukkasten vuosikeskiarvo on enintään 8,5 ug/m 3, vähennystavoite on 0 %. 2.5 Arviointikynnykset Ilmanlaadun seurannan järjestämisessä tulee ottaa huomioon valtioneuvoston asetuksen 38/2011 liitteen 2 ja asetuksen 164/2007 liitteen 1 mukaiset arviointikynnykset (Taulukko 6). Arviointikynnykset on jaettu alempiin ja ylempiin arviointikynnyksiin. Pitoisuuksien taso suhteessa arviointikynnyksiin määrittelee valtakunnallisten ilmanlaadun seuranta-alueiden ilmanlaadun seurannan perusvaatimustason. Arviointikynnykset on annettu sekä terveyshaittojen ehkäisemisen että ekosysteemin tai kasvillisuuden suojelemisen näkökulmasta. Taulukko 6. Arviointikynnykset terveyden ja ekosysteemin tai kasvillisuuden suojelemiseen (vna 38/2011 ja vna 164/2007) Yhdiste Aika Terveyshaittojen ehkäiseminen Alempi arviointikynnys (µg/m 3 ) Ylempi arviontikynnys (µg/m 3 ) Rikkidioksidi, SO 2 vuorokausi Alempi arviointikynnys (µg/m 3 ) Ylempi arviointikynnys (µg/m 3 ) talvikausi 8 12 Typpidioksidi, NO 2 tunti vuosi Typenoksidit, NO+NO 2 vuosi 19,5 24 Hengitettävät vuorokausi hiukkaset, PM 10 vuosi Pienhiukkaset, PM 2,5 vuosi Hiilimonoksidi, CO 8 tuntia 5 mg/m 3 7 mg/m 3 Bentseeni vuosi 2 3,5 Lyijy, Pb vuosi 0,25 0,35 Ekosysteemin/ kasvillisuuden suojelu
17 10 Tuntiarvoja koskevissa arviointikynnyksissä on määritelty tietyt sallitut ylitysmäärät vuodessa, ennen kuin arviointikynnys ko. vuonna ylittyy. Arviointikynnysten ylittyminen määritetään viiden edellisen vuoden pitoisuuksien perusteella. Varsinaisesti arviointikynnyksen katsotaan ylittyneen, kun se on ylittynyt vähintään kolmena vuotena viidestä. Pitoisuuksien ylittäessä ylemmän arviointikynnyksen tai ollessa alemman ja ylemmän arviointikynnyksen välissä ilmanlaatua seuranta-alueilla tulee seurata jatkuvin mittauksin. Pitoisuuksien alittaessa alemman arviointikynnyksen ilmanlaadun seuranta voi perustua pelkästään suuntaa-antaviin mittauksiin, leviämismallien käyttöön, päästökartoituksiin tai muihin vastaaviin menetelmiin (esim. vertailu muihin olosuhteiltaan vastaavien alueiden ilmanlaatuun).
18 11 3. Ilmanlaadun mittaukset Pohjois-Kymenlaaksossa Pohjois-Kymenlaaksossa on tehty nykyisenkaltaisia jatkuvia ilmanlaadun mittauksia vuodesta 1991 lähtien. Tätä ennen alueella on tehty kampanjaluonteisia mittauksia sekä että 1980-luvuilla. Vuoden 1991 jälkeen mitattavia epäpuhtauksia ovat olleet rikkidioksidi, typenoksidit, pelkistyneet rikkiyhdisteet, hengitettävät hiukkaset ja kokonaisleijuma (Taulukko 7). Mittausasemien ja mittausten yksityiskohtainen kuvaus löytyy valtakunnallisesta ilmanlaatuportaalista ( ilmanlaadun mittaaminen Kouvolan mittausverkko). Taulukko 7. Ilman epäpuhtauksien jatkuvatoimisten mittausten mittauspaikat ja vuodet Pohjois- Kymenlaaksossa SO 2 TRS NOx PM 10 TSP Inkeroinen, Tehtaanmäki Kouvolan keskusta, Hallituskatu Kouvolan keskusta, Käsityöläiskatu Kouvola, Ravikylä Kuusankosken keskusta, Valtakatu Kuusankoski, Mäkikylä Kuusankoski, Urheilukentäntie Kuusankoski, Voikkaa, Myllytie Myllykoski, Paperitehtaantie , Myllykoski, Pappilantie Sähkölaitos 1991 Ummeljoki Valkeala, Lappakosken koulu Edellä mainittujen jatkuvatoimisten mittausten lisäksi Kouvolan keskustaalueella ja Myllykoskella on vuosina mitattu kuudella alueella (Kymen Lukko, Myllykoski, Ratapiha, Sarkola, Tapiontie ja Tähtee) bentseenin, muiden aromaattisten hiilivetyjen ja bensiinin lisäaineena käytettävän etyyli-tert-butyylieetterin (ETBE) pitoisuuksia. Lisäksi alueella on tehty laskeumamittauksia kahdessa paikassa vuoden 2005 loppuun saakka.
19 12 SIIRRETTÄVÄ Mäkikyl Kuva 1. Jatkuvatoimiset ilmanlaadun mittausasemat Pohjois-Kymenlaaksossa vuosina ä PM 10
20 13 4 Ilmanlaadun kehitys 4.1 Yleistä Seuraavassa esitetty Pohjois-Kymenlaakson ilmanlaadun kehitys kattaa vuodet eli ajanjakson, jolloin alueen ilmanlaadun mittausverkosto on ollut nykyinen. Tässä ei käsitellä rikkidioksidin ja kokonaisleijuman pitoisuuksia, koska näiden mittaus on lopetettu jo ennen vuotta Mittalaitteiden häiriöistä ja huolloista johtuen mittauksissa on ollut katkoja, joilta mittaustuloksia ei ole käytettävissä. Kaikki tunnusluvut eivät täten ole tilastollisesti edustavia. Tässä tarkastelussa on kuitenkin käytetty kaikkea saatavilla olevaa mittausaineistoa riippumatta sen tilastollisesta edustavuudesta. Tulosten tilastollinen edustavuus ilmenee yksityiskohtaisesti tilasto-osasta tunnuslukutaulukoista. Koska käytettävissä ei ole ollut alueen tuntikohtaista sääaineistoa, mittaustuloksien ja sääolosuhteiden riippuvuuksia esim. tuulensuuntiin, tuulennopeuksiin ja lämpötilaan ei tässä selvityksessä ole voitu tarkastella. 4.2 Typpidioksidi (NO 2 ) Typpidioksidin vuosikeskiarvot Kouvolan keskustassa vuosina ovat olleet vajaa puolet vuosiraja-arvosta 40 ug/m 3. Pitoisuustasossa ei ole tapahtunut vuosina selvää kehitystä, eivätkä vuosikeskiarvot ole merkittävästi vaihdelleet eri vuosina (Kuva 2). Typpidioksidin vuosikeskiarvo on pienentynyt %, kun mittausasema vuonna 2006 on siirretty Hallituskadulta Käsityöläiskadulle luvun alussa typpidioksidin vuosikeskiarvossa on ollut selvästi laskeva trendi.
21 14 Kuva 2. Typpidioksidin vuosikeskiarvot Kouvolan keskustassa. Typen oksidien kokonaispitoisuuden (NO+NO 2 ) vuosikeskiarvo on ollut vuosina keskimäärin 2/3 kriittisestä tasosta 30 ug/m 3. Vuosikeskiarvossa on ollut vähäistä vaihtelua, mutta pitoisuustasossa ei ole selkeää muutosta vuosina (Kuva 3). Typenoksidien vuosikeskiarvo on pienentynyt % sen jälkeen, kun mittausasema on siirretty Hallituskadulta Käsityöläiskadulle. Typenoksidien vuosiraja-arvoa ei sellaisenaan sovelleta taajamissa, vaan se on tarkoitettu kasvillisuusvaurioiden arviointiin laajoilla maa- ja metsätalousalueilla sekä luonnonsuojelun kannalta merkityksellisillä alueilla. Kuva 3. Typenoksidien vuosikeskiarvot Kouvolan keskustassa.
22 15 Ohjearvoon verrannolliset typpidioksidin vuorokausiarvot ovat olleet enimmillään noin 60 % ohjearvosta 70 ug/m 3. Keskimäärin pitoisuudet ovat olleet korkeimmillaan talvikuukausina. Korkeimmat vuorokausiarvot on mitattu talvella , joka oli sääolosuhteiltaan kylmempi kuin aiemmat talvet (Kuva 4). Kuva 4. Typpidioksidin kuukauden toiseksi suurimmat mitatut vuorokausiarvot Kouvolan keskustassa. Raja-arvoon verrannolliset typpidioksidin tuntiarvot ovat olleet noin puolet raja-arvosta 200 ug/m 3. Korkeimmat tuntiarvot on mitattu vuosina 2008 ja 2009 (Kuva 5).
23 16 Kuva 5. Typpidioksidin suurin mitattu tuntipitoisuus vuodessa Kouvolan keskustassa. Ohjearvoon verrannolliset typpidioksidin tuntiarvot ovat olleet enimmillään noin puolet ohjearvosta 150 ug/m 3. Tuntiarvot ovat olleet korkeimmillaan talvija kevätkuukausina. Vuonna 2009 tuntiarvot ovat jääneet hieman alhaisemmiksi kuin muina vuosina (Kuva 6).
24 17 Kuva 6. Typpioksidin kuukauden tuntiarvojen 99. prosenttipiste Kouvolan keskustassa. Typenoksidien keskimääräiset pitoisuudet Kouvolan keskustassa vuosina ovat olleet selvästi korkeampia arkipäivinä ma-pe kuin viikonloppuisin (Kuva 7). Arkipäivien välillä ei ole havaittavissa eroja. Alhaisimmillaan pitoisuudet ovat olleet sunnuntaisin, noin 2/3 arkipäivien tasosta. Pitoisuusjakauma noudattaa tyypillistä pitoisuusjakaumaa ympäristössä, missä tieliikenne on tärkein pitoisuuksiin vaikuttava päästölähde.
25 18 Kuva 7. Typenoksidien (NO ja NO 2 ) keskimääräiset pitoisuudet eri viikonpäivinä Kouvolan keskustassa vuosina Tarkasteltaessa typenoksidien keskimääräistä pitoisuusvaihtelua vuorokauden eri kellonaikoina, pitoisuuksissa havaitaan liikenneympäristölle tyypillinen huippu aamulla klo 8-9 (Kuva 8). Iltapäivällä typpidioksidilla on toinen heikosti erottuva pitoisuushuippu klo ja illalla kolmas pitoisuushuippu klo Alhaisimmillaan pitoisuudet ovat aamuyöllä. Pitoisuusvaihtelu ei kuitenkaan ole kovin voimakasta, mikä indikoi sitä, että mittausaseman tulokset kuvaavat ainakin jossain määrin keskustassa vallitsevaa taustapitoisuutta. Lisäksi varsinaiseksi liikenneasemaksi typpimonoksidin pitoisuudet ovat varsin alhaisia. Kuva 8. Typenoksidien (NO ja NO 2 ) keskimääräiset pitoisuudet eri kellonaikoina Kouvolan keskustassa vuosina
26 19 Tarkasteltaessa typpidioksidin keskimääräisten pitoisuuksien jakautumista Kouvolan keskustassa vuosina vuoden eri viikkoina ja eri kellonaikoina, havaitaan, että ko. vuosina korkeimmat pitoisuudet ovat ajoittuneet joulukuulle päiväaikaan (klo 10-18) (Kuva 9). Muutoinkin voidaan havaita, että koholla olevat typpidioksidin pitoisuudet ajoittuvat talvikuukausille sekä keväällä ja syksyllä aamuliikenteen aikaan klo 7-8. Talvikuukausina kohonneita pitoisuuksia esiintyy myös yöllä. Kesällä pitoisuudet ovat alhaisia. Kuva 9. Typpidioksidin keskimääräisen pitoisuuden jakautumien eri kellonaikoina vuoden eri viikoilla vuosina Kouvolan keskustassa. Typpidioksidin keskimääräinen pitoisuuskalenteri vv kk klo
27 Hengitettävät hiukkaset (PM10) Hengitettävien hiukkasten vuosikeskiarvot ovat jääneet vuosina pääosin noin 1/3:aan raja-arvosta 40 ug/m 3 (kuva 9). Kouvolan keskustassa vuosikeskiarvot ovat hyvin lievästi laskeneet vuodesta 2006 vuoteen Hengitettävien hiukkasten vuosikeskiarvo on pienentynyt Kouvolan keskustassa noin 25 % sen jälkeen, kun mittausasema on siirretty Hallituskadulta Käsityöläiskadulle. Myös siirrettävällä asemalla Kuusankosken Mäkikylässä vuosikeskiarvot ovat laskeneet vuodesta 2007, jolloin mittaukset paikalla on aloitettu (Kuva 9). Vuosien 2007 ja 2008 tulokset Mäkikylästä ovat kuitenkin epävarmoja, koska mittalaitteen epävakauden vuoksi näiden vuoden tuloksissa mittausvirhe on arvion mukaan huomattava. Tätä voi indikoida sekin, että vuosina 2009 ja 2010 pitoisuustaso Mäkikylässä on ollut alhaisempi kuin Kouvolan keskustassa. Koska Mäkikylän mittausasema edustaa puolittain maalaismaista ympäristöä, keskimääräisen pitoisuustason voitaisiin olettaakin olevan alueella alhaisempi kuin Kouvolan keskustassa, missä tieliikenne ja katupöly vaikuttavat merkittävästi pölypitoisuuksiin. Kuva 9. Hengitettävien hiukkasten vuosikeskiarvot Kouvolan keskustassa ja siirrettävällä mittausasemalla Kuusankosken Mäkikylässä. Raja-arvoon 50 ug/m 3 verrannolliset hengitettävien hiukkasten vuorokausiarvot ovat Kouvolan keskustassa vuotta 2010 lukuun ottamatta ylittäneet raja-arvotason. Myös siirrettävällä mittausasemalla Kuusankosken
28 21 Mäkikylässä raja-arvotaso on ylitetty lukuun ottamatta vuotta Mäkikylän tuloksiin vuosina 2007 ja 2008 sisältyy kuitenkin em. epävarmuutta, joten niitä voidaan pitää vain suuntaa-antavina. Kouvolan keskustassa suurimmat pitoisuushuiput ovat jonkin verran laskeneet vuodesta 2007 (Kuva 10). Kuva 10. Vuoden aikana mitatut korkeimmat hengitettävien hiukkasten vuorokausiarvot Kouvolan keskustassa ja siirrettävällä mittausasemalla Kuusankosken Mäkikylässä. Kouvolan keskustassa ja Kuusankosken Mäkikylässä hengitettävien hiukkasten vuorokausiraja-arvo ei kuitenkaan ole virallisesti ylittynyt, koska vuodessa sallitaan 35 kpl ylityksiä, ennen kuin raja-arvo varsinaisesti ylittyy. Sekä Kouvolan keskustassa että Kuusankosken Mäkikylässä on ollut vain yksittäisiä ylityksiä vuosina Vuonna 2010 Kouvolan keskustassa ylityksiä ei ollut lainkaan (Kuva 11).
29 22 Kuva 11. Hengitettävien hiukkasten raja-arvotason ylitysten lukumäärä vuodessa Kouvolan keskustassa ja siirrettävällä mittausasemalla Kuusankosken Mäkikylässä. Kouvolan keskustassa hengitettävien hiukkasten vuorokausiarvot ovat maaliskuuta 2007 lukuun ottamatta jääneet alle ohjearvon 70 ug/m 3. Keväiset pitoisuushuiput Kouvolan keskustassa ovat jonkin verran alentuneet vuodesta 2007, joskin keväisen katupölyjakson ajankohdassa ja pituudessa on ollut vaihtelua eri vuosina. Sen sijaan kesän ja syksyn pitoisuuksissa ei ole tapahtunut muutoksia (Kuva 12). Katupölyä on ajoittain ollut Kouvolan keskustassa myös muulloin kuin keväällä. Joulukuussa 2007 hengitettävien hiukkasten pitoisuus on noussut kohtalaisen korkeaksi katupölyn vuoksi. Tuloksissa havaitaan myös Venäjän metsäpalojen kaukokulkeumien vaikutuksia mm. elokuussa 2006, jolloin hengitettävien hiukkasten pitoisuustaso kohosi Kouvolan keskustassa samalle tasolle kuin kevätpölyjakson aikana.
30 23 Kuva 12. Hengitettävien hiukkasten kuukauden vuorokausiarvot Kouvolan keskustassa. Siirrettävällä mittausasemalla Kuusankosken Mäkikylässä hengitettävien hiukkasten vuorokausiarvot ovat niin ikään pääosin olleet selvästi alle ohjearvotason 70 ug/m 3. Ohjearvotaso on ylittynyt vain toukokuussa 2007 ja heinäkuussa Näinä vuosina Mäkikylässä tehdyissä mittauksissa on kuitenkin epävarmuutta, minkä vuoksi tuloksia voidaan pitää vain suuntaa-antavina. Mäkikylässä hengitettävien hiukkasten suurimmat pitoisuudet lienevät aiheutuneet maaperän yleisestä pölyämisestä kuivana kautena ja mahdollisesti lähialueella tehdyistä maataloustöistä. Mittausasema edustaa hengitettävien hiukkasten suhteen taustapitoisuutta, mitä kuvastaa se, että pitoisuusvaihtelu asemalla on varsin vähäistä (Kuva 13).
31 Tammikuu 2006 Huhtikuu Heinäkuu Lokakuu Tammikuu 2007 Huhtikuu Heinäkuu Lokakuu Tammikuu 2008 Huhtikuu Heinäkuu Lokakuu Tammikuu 2009 Huhtikuu Heinäkuu Lokakuu Tammikuu 2010 Huhtikuu Heinäkuu Lokakuu 24 Hengitettävien hiukkasten vuorokausiarvot siirrettävällä asemalla v Pitoisuus (ug/m3) Vuorokausiarvo (mg/m3) Ohjearvo 0 Kuva 13. Hengitettävien hiukkasten kuukauden vuorokausiarvot siirrettävällä mittausasemalla Kuusankosken Mäkikylässä. Kouvolan keskustassa hengitettävien hiukkasten pitoisuudet ovat keskimäärin hieman korkeampia arkipäivinä kuin viikonloppuisin (Kuva 14). Erityisesti sunnuntaisin keskimääräinen pitoisuustaso vuosina on ollut hieman alhaisempi kuin arkipäivinä. Ero ei tosin ole huomattava, mutta osoittaa jossain määrin autoliikenteen vaikutusta hengitettävien hiukkasten pitoisuuteen. Kuusankosken Mäkikylän mittaustuloksissa tämä ero eri viikonpäivien välillä on vähäisempi, mikä osoittaa, että autoliikenteen vaikutus pitoisuuksiin ei ole niin hallitseva (Kuva 15).
32 25 Kuva 14. Hengitettävien hiukkasten keskimääräiset pitoisuudet Kouvolan keskustassa eri viikonpäivinä vuosina Kuva 15. Hengitettävien hiukkasten keskimääräiset pitoisuudet Kuusankosken Mäkikylässä eri viikonpäivinä vuosina Tarkasteltaessa hengitettävien hiukkasten keskimääräisiä pitoisuuksia eri kellonaikoina, havaitaan, että Kouvolan keskustassa näkyy liikenneympäristölle tyypillisesti pitoisuushuippu aamuliikenteen aikaan klo 8-9 (Kuva 16). Päiväajan keskimääräinen pitoisuus on ollut varsin tasainen. Selvä pitoisuuden minimi ajoittuu aamuyölle. Myös Kuusankosken Mäkikylässä havaitaan vastaavantyyppinen pitoisuusjakauma, mutta Mäkikylässä pitoisuusvaihtelu jää vähäisemmäksi (Kuva 17).
33 26 Kuva 16. Hengitettävien hiukkasten keskimääräiset pitoisuudet Kouvolan keskustassa eri kellonaikoina vuosina Kuva 17. Hengitettävien hiukkasten keskimääräiset pitoisuudet Kuusankosken Mäkikylässä eri kellonaikoina vuosina Hengitettävien hiukkasten keskimääräiset pitoisuudet Kouvolan keskustassa jakautuvat niin, että selvä pitoisuushuippu ajoittuu katupölykauteen maalishuhtikuulle (Kuva 18). Tällöinkin pitoisuuksien maksimi ajoittuu aamuliikenteen aikaan klo 7-9, mutta kohonneita pitoisuuksia on esiintynyt lähes koko vuorokauden aivan aamutunteja lukuun ottamatta. Kohonneita
34 27 pitoisuuksia on esiintynyt myös talvikuukausina tammi-helmikuussa ja joulukuussa. Tällöin kohonneiden pitoisuuksien syynä ovat todennäköisesti pääosin pakkasjaksot, jolloin päästöjen leviäminen on heikompaa kuin muulloin. Kuva 18. Hengitettävien hiukkasten keskimääräisen pitoisuuden jakautumien eri kellonaikoina vuoden eri viikoilla vuosina Kouvolan keskustassa. Hengitettävän pölyn keskimääräinen pitoisuuskalenteri vv kk 16 klo
35 Pelkistyneet rikkiyhdisteet (TRS) Pelkistyneiden rikkiyhdisteiden vuorokausiarvot ovat olleet pääosin % ohjearvosta 10 ug/m 3 vuosina Erityisesti vuosina 2009 ja 2010 pitoisuudet ovat olleet alhaisia. Pitoisuuksissa ei ole ollut selvää vuodenaikaisvaihtelua (Kuva 19). Kuva 19. Pelkistyneiden rikkiyhdisteiden kuukauden toiseksi korkeimmat vuorokausiarvot Kuusankoskella. Pelkistyneiden rikkiyhdisteiden vuosikeskiarvo on hieman pienentynyt vuodesta 2006 (Kuva 20). On kuitenkin huomattava, että pitoisuustaso kaiken kaikkiaan on hyvin alhainen, joten muutos ei tässä mielessä 2000-luvulla tapahtuneet muutokset vuosikeskiarvossa eivät ole kovin merkittäviä.
36 29 Kuva 20. Pelkistyneiden rikkiyhdisteiden vuosikeskiarvot Kuusankoskella. Kuusankoskella pelkistyneiden rikkiyhdisteiden pitoisuuksissa ei ole havaittavissa eroja eri viikonpäivien välillä (Kuva 21). Pelkistyneiden rikkiyhdisteiden päästölähde UPM-Kymme Oyj:n tehdas on toiminnassa myös viikonloppuisin. Kuva 21. Pelkistyneiden rikkiyhdisteiden keskimääräiset pitoisuudet eri viikonpäivinä Kuusankoskella vuosina
37 30 Pelkistyneiden rikkiyhdisteiden keskimääräisissä pitoisuuksissa eri kellonaikoina ei ole ollut suurta vaihtelua vuosina (Kuva 22). Vähäinen pitoisuusmaksimi on havaittavissa klo Kuva 22. Pelkistyneiden rikkiyhdisteiden keskimääräiset pitoisuudet eri kellonaikoina Kuusankoskella vuosina Tarkasteltaessa pelkistyneiden rikkiyhdisteiden keskimääräisten pitoisuuksien jakaumaa eri kellonaikoina ja vuoden eri viikkoina, ei pitoisuuksien jakaumassa ole havaittavissa kovin suuria eroja (Kuva 23). Jossain määrin korkeampia pitoisuuksia on mitattu keväällä, kesällä ja alkusyksystä kuin talvella. Tämä johtunee leviämisolosuhteista. Kesällä on enemmän labiileja sääolosuhteita, jolloin päästöt voivat aiheuttaa pitoisuusmaksimeja päästölähteiden lähialueille, vaikka päästökorkeus olisikin suuri. Kohonneita pitoisuuksia on esiintynyt tasaisesti eri vuorokaudenaikoina.
38 31 Kuva 23. Pelkistyneiden rikkiyhdisteiden keskimääräisen pitoisuuden jakautumien eri kellonaikoina vuoden eri viikoilla vuosina Kuusankoskella. Hajurikkiyhdisteiden keskimääräinen pitoisuuskalenteri vv
39 Bentseeni (C 6 H 6 ) Ilman bentseenipitoisuutta on Kouvolassa mitattu osana muita aromaattisia hiilivety-yhdisteitä (VOC) kampanjaluonteisesti vuoden ajan vuosina Ilmatieteen laitoksen toimesta. Korkein bentseenin vuosikeskiarvo mitattiin Kouvolan keskustassa Kymen Lukon mittauspisteessä. Sielläkin pitoisuus jäi selvästi alle raja-arvon 5 ug/m 3 (Kuva 24). Muilla mittauspaikoilla pitoisuustasoissa ei ollut merkittävää eroa. Hieman korkeampi vuosikeskiarvo mitattiin Tähteen omakotialueella. Kuva 24. Bentseenin vuosikeskiarvot Kouvolassa vuosina Ilmanlaatuindeksi Lähinnä ilmanlaadun tiedottamista varten Suomessa on otettu käyttöön ilmanlaatuindeksi, missä ilmanlaatu luokitellaan viiteen laatuluokkaan. Indeksin keskiarvon perusteella Kouvolan keskustan ilmanlaatu on luokittunut vuosina keskimäärin 84 % ajasta hyväksi. Huono tai erittäin huono ilmanlaatu on ollut alle 1 % ajasta (Kuva 25). Ilmanlaatuindeksillä kuvattuna Kouvolan keskustan ilmanlaatu on hieman parantunut vuodesta 2006 vuoteen 2010 (Kuva 26).
40 33 Kuva 25. Kouvolan keskustan keskimääräinen ilmanlaatu vuosina ilmanlaatuindeksillä kuvattuna. Kuva 26. Kouvolan keskustan ilmanlaadun jakautuminen eri ilmanlaatutuluokkiin vuosina
41 34 Kouvolan keskustan ilmanlaatuindeksin arvossa nähdään sama liikenneympäristölle tyypillinen vaihtelu kuin typpidioksidin ja hengitettävien hiukkasten pitoisuuksissa. Ilmanlaatu on ollut parhaimmillaan aamuyön tunteina klo (Kuva 27). Aamuliikenteen aikana ilmanlaatu on heikentynyt ja pysynyt keskimäärin varsin samanlaisena aina iltaan klo 22 saakka. Kouvolan keskustan mittausasemalla ilmanlaadun vaihtelu on vähäisempää kuin liikenneympäristöissä yleensä. Tämä indikoi sitä, että mittausasema kuvaa ainakin osittain keskustan taustailmanlaatua, eikä pitoisuuksia vilkkaimpien katujen välittömässä vaikutuspiirissä. Kuva 27. Kouvolan keskustan ilmanlaatuindeksin keskimääräiset arvot eri kellonaikoina vuosina Tarkasteltaessa, miten ilmanlaatuindeksi on jakautunut vuoden eri viikoilla ja eri kellonaikoina, ilmenee tuloksissa, että selvästi heikointa ilmanlaatu Kouvolan keskustassa on ollut maalis-huhtikuussa, jolloin ilmanlaatu on ollut heikentynyt lähes koko vuorokauden aivan aamutunteja lukuun ottamatta (Kuva 28). Tällöin ilmanlaatua ovat heikentäneet erityisesti korkeat hengitettävien hiukkasten pitoisuudet. Heikentyneen ilmanlaadun tilanteita ajoittuu myös talvikuukausiin. Parhaimmillaan ilmanlaatu on ollut loppukesästä ja syksyllä.
42 35 Kuva 28. Kouvolan keskustan keskimääräisen ilmanlaatuindeksin jakautumien eri kellonaikoina vuoden eri viikoilla vuosina Kouvolan keskustassa. Kouvolan keskimääräinen indeksikalenteri vv kk klo
43 36 Kuusankosken Mäkikylässä ilmanlaatu on luokittunut lähes koko ajan vuosina hyväksi (Kuvat 29 ja 30). Mäkikylässä mitataan vain hengitettäviä hiukkasia. Kuva 29. Kuusankosken Mäkikylän keskimääräinen ilmanlaatu vuosina ilmanlaatuindeksillä kuvattuna. Kuva 30. Kuusankosken Mäkikylän ilmanlaadun jakautuminen eri ilmanlaatutuluokkiin vuosina